Die saak waarin vyf mans teregstaan op die moord op die bekende Walvisbaaise sakeman, mnr. Hans-Jörg Möller in Junie 2016, is gister in die hoërhof in Windhoek vir 'n verdere voorverhoor tot 15 Februarie uitgestel.
Sy het aan Republikein gesê haar man se dood is steeds 'n baie emosionele saak vir haar gesin en dat sy en ondersteunende familielede van plan is om by elke hofverskyning van die beskuldigdes teenwoordig te wees.
“Ons sal daar wees al is ek nie op die oomblik geroep om te getuig nie. Ek wil hê hulle moet sien ek staan by my man en hulle is skuldig – al praat hulle terug met my en wys vir my allerhande tekens met hul vingers,” het sy gesê.
“'n Mens oorleef deur na grashalms te gryp – dit help my kinders. Hul pa was hul held, want hy het 'n koeël gevat om ons te beskerm. Jy kry geen groter liefde as dit in die wêreld nie.”
“As ons so 'n deur gehad het, sou ons dalk 'n paar minute meer gehad het om die paniekknoppie te druk of om iets te doen wat my man se lewe kon red.”
Sy sê ook die wet behoort verander te word soos in Botswana, waar dié tipe misdade nie geduld word nie.
“Ons het die ondersteuning van ander Namibiërs nodig. Dit sal help om dit vir ons almal veiliger in Namibië te maak.”